Sommerferien lakker mod enden, og det kan betyde tæt trafik på vejene.

Bilen skal pakkes og køres hjemad efter endt ferie. Hjemrejsetrafikken vil, ifølge Vejdirektoratet, særligt i weekenderne betyde mere trafik på landets veje. Trafikken vil hovedsageligt bevæge sig på tværs af landet - især fra Jylland mod Sjælland samt nordover fra Tyskland ved de dansk-tyske grænser. Der vil også kunne opleves ekstra lokal trafik fra de større sommerhusområder, særligt langs den jyske vestkyst og ved Skagen.